# Gran Premi d'Espanya del 1975

Resultats del Gran Premi d'Espanya de Fórmula 1 de la temporada 1975 disputat al circuit de Montjuïc el 27 d'abril del 1975.

## Història

Aquest va ser l'últim Gran Premi de Fórmula 1 que es va córrer a Catalunya fins a la construcció del Circuit de Catalunya.
Ja abans de la cursa hi va haver molta polèmica amb la seguretat del circuit, arribant Emerson Fittipaldi, vigent campió de la F1, a negar-se a prendre part de la cursa i no va sortir a disputar-la.
Després de diversos accidents, a la volta 25, el greu accident patit per Rolf Stommelen, en el que van morir quatre persones (un bomber, un fotògraf i dos espectadors) va fer que es prohibís la celebració de més carreres en el circuit urbà de Barcelona.
Degut al greu accident, la cursa es va haver d'aturar abans d'haver-se disputat la meitat de la prova i llavors només es van donar la meitat de punts vàlids pel campionat del món de pilots i de marques. La victòria va ser de l'alemany Jochen Mass (McLaren), l'única de la seva carrera a la Fórmula 1. Amb la sisena plaça final, Lella Lombardi (March) es va convertir en la primera i de moment única dona a puntuar a la Fórmula 1.

## Classificació

Font: :
| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 2 | Jochen Mass | McLaren - Ford | 29 | 1h 42' 53. 7 | 11 | 4.5 |
| 2 | 6 | Jacky Ickx | Lotus - Ford | 29 | + 1.1 s | 16 | 3 |
| 3 | 7 | Carlos Reutemann | Brabham - Ford | 28 | + 1 Volta | 15 | 2 |
| 4 | 17 | Jean-Pierre Jarier | Shadow - Ford | 28 | + 1 Volta | 10 | 1.5 |
| 5 | 9 | Vittorio Brambilla | March - Ford | 28 | + 1 Volta | 5 | 1 |
| 6 | 10 | Lella Lombardi | March - Ford | 27 | + 2 Voltes | 24 | 0.5 |
| 7 | 21 | Tony Brise | Williams - Ford | 27 | + 2 Voltes | 18 | |
| 8 | 18 | John Watson | Surtees-Ford | 26 | + 3 Voltes | 6 | |
| NC | 11 | Clay Regazzoni | Ferrari | 25 | No Classificat | 2 | |
| Ret | 22 | Rolf Stommelen | Lola - Ford | 25 | Accident amb morts | 9 | |
| Ret | 8 | Carlos Pace | Brabham - Ford | 25 | Accident | 14 | |
| Ret | 16 | Tom Pryce | Shadow - Ford | 23 | Accident | 8 | |
| Ret | 5 | Ronnie Peterson | Lotus - Ford | 23 | Suspensions | 12 | |
| Ret | 31 | Roelof Wunderink | Ensign - Ford | 20 | Transmissió | 19 | |
| NC | 23 | François Migault | Lola - Ford | 18 | No Classificat | 22 | |
| Ret | 27 | Mario Andretti | Parnelli - Ford | 16 | Suspensions | 4 | |
| Ret | 14 | Bob Evans | BRM | 7 | Bomba de combustible | 23 | |
| Ret | 24 | James Hunt | Hesketh - Ford | 6 | Accident | 3 | |
| Ret | 3 | Jody Scheckter | Tyrrell - Ford | 3 | Motor | 13 | |
| Ret | 28 | Mark Donohue | Penske - Ford | 3 | Accident | 17 | |
| Ret | 25 | Alan Jones | Hesketh - Ford | 3 | Accident | 20 | |
| Ret | 4 | Patrick Depailler | Tyrrell - Ford | 1 | Accident | 7 | |
| Ret | 30 | Wilson Fittipaldi | Fittipaldi - Ford | 1 | Retirat | 21 | |
| Ret | 20 | Arturo Merzario | Williams - Ford | 1 | Retirat | 25 | |
| Ret | 12 | Niki Lauda | Ferrari | 0 | Accident | 1 | |
| NVS | 1 | Emerson Fittipaldi | McLaren - Ford | 0 | No va sortir | 26 | |

### Altres

* Pole: Niki Lauda 1' 23. 4
* Volta ràpida: Mario Andretti 1' 25. 1 (a la volta 14)

## Referències

* ↑ Cleeren, Filip. «El temido circuito de Montjuic de F1: historia y trágico final» (en castellà). Motorsport, 27-04-2024. [Consulta: 23 octubre 2024].
* ↑ «Descaso, tragédia, vitória inédita e ponto feminino marcaram prova em Montjuich» (en portuguès brasiler). globoesporte. Grupo Globo, 27-04-2018. [Consulta: 23 octubre 2024].
* ↑ Garcia, Àlex. «Gran Premio de España de 1975: el fin del sueño» (en castellà). Motorpasión, 05-04-2011. [Consulta: 23 octubre 2024].
* ↑ «Ricordando Stommelen» (en italià). Autosprint, 20-03-2013. [Consulta: 20 juny 2020].
* ↑ Vital, Ferran. «GP d’Espanya de 1975: la gran tragèdia de Montjuïc». Diari Ara, 23-07-2022. Arxivat de l'original el 2022-07-25. [Consulta: 23 octubre 2024].
* ↑ F1, STATS. «Spain 1975 - Qualifications • STATS F1» (en anglès). www.statsf1.com. [Consulta: 2 juny 2018].

## Enllaços externs

* «La web Oficial de la Fórmula 1». Arxivat de l'original el 2007-10-17. [Consulta: 4 abril 2010].